शिवपुरी। शिवपुरी में भारत संचार निगम लिमिटेड द्वारा उपभोक्ताओं के लिए एक उपभोक्ता शिक्षण कार्यशाला का आयोजन 20 मार्च को किया जा रहा है। इस कार्यशाला में लैंडलाइन, ब्रॉडबैंड, मोबाइल, बाईमैक्स, सीडीएमए आदि के संबंध में समस्त उपयोगी एवं आवश्यक जानकारी उपभोक्ताओं को दी जाएगी। बीएसएनएल के सहायक महाप्रबंधक ने बताया कि 20 मार्च को सुबह 11 बजे जिला प्रबंधक दूरसंचार कार्यालय मेंं इस कार्यशाला का आयोजन किया गया है। उन्होंने बताया कि इस कार्यशाला में उपभोक्ता अपनी जानकारी के लिए आ सकते हैं।